[{"text_idx": "#000001", "text": "Tallinna Vee aktsiona\u0308rid otsustavad dividendide jaotamise"}, {"text_idx": "#000003", "text": "Aktsiona\u0308ride u\u0308ldkoosolekul kinnitatakse 2021. a majandusaasta konsolideeritud aruanne, toimub ha\u0308a\u0308letus dividendide maksmise ja juhatuse liikmete tasustamise po\u0303himo\u0303tete vastuvo\u0303tmiseks."}, {"text_idx": "#000004", "text": "AS Tallinna Vesi juhatuse esimehe Aleksandr Timofejevi so\u0303nul teenis ettevo\u0303te 2021. aastal 16 165 000 eurot puhaskasumit, mille osas no\u0303ukogu on teinud ettepaneku jaotada dividendidena 13 miljonit ehk 0,65 eurot aktsia kohta."}, {"text_idx": "#000007", "text": "Aktsiona\u0308ride u\u0308ldkoosolek toimub 3. juunil 2022 algusega kell 9.00 U\u0308lemiste veepuhastusjaama Sinises saalis aadressil Ja\u0308rvevana tee 3. Koosolekust osa vo\u0303tta soovivate aktsiona\u0308ride registreerimine algab 3. juunil 2022 kell 08.30. Elektroonilise ha\u0308a\u0308letamise kord ja juhised on esitatud Tallinna Vee kodulehel. Elektrooniliselt saab ha\u0308a\u0308letada alates u\u0308ldkoosoleku kutse avaldamisest kuni u\u0308ldkoosoleku toimumise pa\u0308evale eelneva pa\u0308eva, s.o 2. juuni 2022, kella 17.00-ni."}, {"text_idx": "#000009", "text": "Pa\u0308rast u\u0308ldkoosoleku lo\u0303ppu on ko\u0303igil aktsiona\u0308ridel ja meedia esindajatel vo\u0303imalik tutvuda veepuhastusjaama ja selle protsessidega. Ringka\u0308ik kestab ligikaudu poolteist tundi ning selleks tuleb eelnevalt registreerida aadressil laura.korjus@tvesi.ee."}, {"text_idx": "#000010", "text": "AS Tallinna Vesi on Eesti suurim vee-ettevo\u0303tja, mis teenindab enam kui 23 900 kodu- ja a\u0308riklienti ning 470 000 lo\u0303pptarbijat Tallinnas ja seda u\u0308mbritsevates valdades: Maardu linnas, Saue linnas ja Harku vallas. Tallinna Vesi on noteeritud Nasdaq Tallinna bo\u0308rsi po\u0303hinimekirjas. Suurimat osalust ettevo\u0303ttes omavad Tallinna linn (55,06%) ja energiakontsern Utilitas (20,36%). 24,58% ettevo\u0303tte aktsiatest on Nasdaq Tallinn bo\u0308rsil vabalt kaubeldavad."}]